OBRAZLOŽENJE I IZMJENE I DOPUNE PRORAČUNA GRADA PAGA

ZA 2025. I PROJEKCIJA ZA 2026. I 2027. GODINU

Ovom izmjenom i dopunom proračuna mijenja se Proračun Grada Paga za 2025. godinu.

OBRAZLOŽENJE IZMJENA I DOPUNA OPĆEG DIJELA PRORAČUNA

*Prihodi i primici*

Ovim izmjenom i dopunom proračuna ukupni prihodi i primici Proračuna za 2025. godinu povećavaju se za ukupni iznos od 832.055,00eura i to tako da se povećavaju planirani ukupni prihodi poslovanja za iznos od 864.289,00 eura na novi planirani iznos od 16.148.089,00eura te se umanjuju prihodi od prodaje nefinancijske imovine za 32.234,00 eura na novi planirani iznos od 672.766,00eura .

Skupinu prihoda poslovanja čine Prihodi od poreza (61), Pomoći iz inozemstva i od subjekata unutar općeg proračuna (63), Prihodi od imovine (64), Prihodi od upravnih i administrativnih pristojbi, pristojbi po posebnim propisima i naknada (65), Prihodi od prodaje proizvoda i robe te pruženih usluga i prihodi od donacija (66) te Kazne, upravne mjere i ostali prihodi (68), dok skupinu prihoda od prodaje nefinancijske imovine čine Prihodi od prodaje neproizvedene dugotrajne imovine (71) i Prihodi od prodaje proizvedene dugotrajne imovine (72).

Kroz ovu izmjenu i dopunu Proračuna povećavaju se ukupni Prihodi od poreza (61) za iznos od 1.113.204,00 eura na novi planirani iznos od 8.759.269,00 eura kao rezultat evidentiranja nove stavke Poreza na nekretnine sa iznosom od 1.400.000,00 eura te umanjenjem ukinute vrste prihoda na stavci Poreza na kuće za odmor za 988.000,00 eura na novi planirani iznos od 390.000,00 eura, te povećanja Poreza na promet nekretnina za 701.204,00 eura na novi iznos od 4.568.069,00 eura. Pomoći iz inozemstva i od subjekata unutar općeg proračuna (63) povećava se ukupno za 51.310,00 eura kao rezultat povećanja kapitalnih pomoći za financiranje programa Grada za 53.200,00 eura, te umanjenja tekuće pomoći izravnanja za decentralizirane funkcije vatrogastva za 1.890,00 eura. Prihodi od imovine (64) povećavaju se za 150,00 eura na novi planirani iznos od 631.270,00 eura kao rezultat odnosa povećanja prihoda od kamata na depozite po viđenju. Prihodi od upravnih i administrativnih pristojbi, pristojbi po posebnim propisima i naknada (65) umanjuju se za 311.245,00 eura na novi planirani iznos od 3.607.670,00 eura kao rezultat umanjenja prihoda tekućih prihoda od komunalnog doprinosa za 202.900,00 eura i komunalne naknade za 108.345,00 eura kao usklađenje temeljem prenesenih sredstava iz prethodne godine iz ovih izvora financiranja. Prihodi od prodaje proizvoda i robe te pruženih usluga i prihodi od donacija (66) povećavaju se ukupno za 10.870,00 eura na novi planirani iznos od 116.350,00 eura kroz povećanje iznosa kapitalnih donacija za projekt Potencijali zajednice od strane Nacionalne zaklade za razvoj civilnog društva te korekcije tekućih donacija . Prihodi od prodaje neproizvedene dugotrajne imovine (71) umanjuju se za 32.234,00 eura na novi planirani iznos od 672.266,00 eura te koji se odnosi na prihod od prodaje nekretnina u vlasništvu Grada, a korekcija je izvršena u odnosu na prenesena sredstva iz prethodne godine iz istog izvora financiranja.

Primici od zaduživanja ovom izmjenom i dopunom Proračuna ostaju nepromijenjeni na iznosu od 1.711.200,00 eura.

*Rashodi i izdaci*

Ovim izmjenom i dopunom proračuna ukupni rashodi Proračuna za 2025. godinu povećavaju se za ukupni iznos od 1.153.726,00eura na novi planirani iznos od 16.205.726,00eura i to povećanjem Rashoda poslovanja za 262.000,00 eura na novi planirani iznos od 9.873.400,00eura te povećanjem Rashoda za nabavu nefinancijske imovine za 891.726,00eura na novi planirani iznos od 6.332.326,00eura.

U skupinu Rashoda poslovanja spadaju Rashodi za zaposlene (31), Materijalni rashodi (32), Financijski rashodi (34), Subvencije (35), Pomoći dane u inozemstvo i unutar općeg proračuna (36), Naknade građanima i kućanstvima na temelju osiguranja i druge naknade (37) te Rashodi za donacije, kazne, naknade šteta i kapitalne pomoći (38).

U skupinu Rashoda za nabavu nefinancijske imovine spadaju Rashodi za nabavu neproizvedene dugotrajne imovine (41), Rashodi za nabavu proizvedene dugotrajne imovine (42), Rashodi za nabavu plemenitih metala i ostalih pohranjenih vrijednosti (43), Rashodi za dodatna ulaganja na nefinancijskoj imovini (45).

Ovom izmjenom i dopunom Proračuna u skupini Rashoda poslovanja povećavaju se planirani iznos rashoda za zaposlene za 106.300,00 eura na novi planirani iznos od 3.247.490,00 eura, planirani materijalni rashodi povećavaju se za 100.700,00 eura na novi iznos od 4.680.580,00 eura, skupina Rashodi za donacije, kazne, naknade šteta i kapitalne pomoći povećavaju se za 55.000,00 na novi iznos od 592.250,00 eura te u skupini Rashoda za nabavu nefinancijske imovine planirani Rashodi za nabavu neproizvedene dugotrajne imovine povećavaju za 701,00 eura na novi iznos od 21.701,00 eura, zatim rashodi za nabavu proizvedene dugotrajne imovine povećavaju se za 486.500,00 eura na novi planirani iznos od 4.115.600,00 eura kao i Rashodi za dodatna ulaganja na nefinancijskoj imovini koji se povećavaju za 404.525,00 eura na novi planirani iznos od 2.192.025,00 eura.

Izdaci za otplatu glavnice primljenih kredita i zajmova ovom izmjenom i dopunom Proračuna ostaju nepromijenjeni na iznosu od 1.854.200,00 eura.

*Rezultat poslovanja*

Ovom izmjenom i dopunom u proračun se uključuju prenesena sredstva viškova i manjkova utvrđena godišnjim financijskim izvještajima proračuna za 2024. godinu i Godišnjim izvještajem o izvršenju proračuna i raspoređena prema utvrđenim izvorima financiranja

Planirani financijski rezultat - manjak u ukupnom iznosu od 793.800,00 eura ovom izmjenom i dopunom proračuna korigira se na novi iznos od 472.129,00 eura i koji predstavlja odnos između utvrđenih stavaka prenesenih viškova i manjkova po izvorima financiranja kako slijedi:.

|  |  |  |
| --- | --- | --- |
| **Izvor 1.1.** | **Opći prihodi i primici** | **74.620,00** |
| 9221 | Višak prihoda | 74.620,00 |
| **Izvor 4.1.** | **Prihodi za posebne namjene** | **342.325,00** |
| 9221 | Višak prihoda | 342.325,00 |
| **Izvor 4.2.** | **Prihodi za posebne namjene-Komunalna naknada** | **108.345,00** |
| 9221 | Višak prihoda | 108.345,00 |
| **Izvor 4.3.** | **Prihodi za posebne namjene-Komunalni doprinos** | **496.100,00** |
| 9221 | Višak prihoda | 496.100,00 |
| **Izvor 4.4.** | **Prihodi za posebne namjene- Turistička pristojba** | **34.000,00** |
| 9221 | Višak prihoda | 34.000,00 |
| **Izvor 5.4.** | **Pomoći - Prihodi za decentralizirane funkcije - Grad** | **1.890,00** |
| 9221 | Višak prihoda | 1.890,00 |
| **Izvor 6.1.** | **Donacije** | **7.130,00** |
| 9221 | Višak prihoda | 7.130,00 |
| **Izvor 9.1.** | **Prihod od prodaje nefinancijske imovine** | **70.535,00** |
| 9221 | Višak prihoda | 70.535,00 |
| Izvor 1.1. | Opći prihodi i primici | -1.588.274,00 |
| 9222 | Manjak prihoda | -1.588.274,00 |
| Izvor 3.2. | Vlastiti prihodi - proračunski korisnici | -18.800,00 |
| 9222 | Manjak prihoda - JVP | -18.800,00 |

OBRAZLOŽENJE IZMJENA I DOPUNA POSEBNOG DIJELA PRORAČUNA

Izmjenom i dopunom Proračuna u Posebnom dijelu Proračuna mijenjaju se planirani rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna sa pripadajućim izvorima financiranja. Ukupni rashodi i izdaci u posebnom dijelu proračuna povećavaju se za 1.153.726,00 eura na novi planirani iznos od 18.059.926,00 eura

U Razdjelu 001 PREDSTAVNIČKA I IZVRŠNA TIJELA povećava se iznos za Program 1100 DONOŠENJE AKATA I MJERA IZ DJELOKRUGA PREDSTAVNIČKOG I IZVRŠNOG TIJELA, Aktivnost A110001 Predstavničko i izvršna tijela za iznos od 36.300,00 eura na ime rashoda za zaposlene radi osiguranja potrebnog iznosa za isplatu plaće prijašnjem gradonačelniku dok se Program 1103 MANIFESTACIJEpovećava za 39.100,00 eura radi osiguranja dovoljnih sredstava za financiranje manifestacija Grada.

U Razdjelu 002 URED GRADA Program 1201 OSTALI RASHODI GRADA umanjuje se ukupno za 4.000,00 eura kao odnos umanjenja od 7.000,00 eura koji iznos se odnosi na financiranje programa Potencijali zajednice i koji program se otvara u sklopu Razdjela Upravnog odjela za gospodarstvo i povećanja u Aktivnosti A120102 Sufinanciranje rada djelatnika i ustanova za iznos od 3.000,00 eura na ime financiranja obroka za djelatnike medicinskih timova i timova MUP-a. Za iznos od 3.000,00 eura umanjuje se Program 1216 OČUVANJE I UNAPREĐENJE ZDRAVLJA, Aktivnost A121605 Rad timova hitne medicinske pomoći. Program 1203 NABAVA I ODRŽAVANJE OPREME povećava se za 67.000,00 eura radi potrebe nabave novih računalnih programa i održavanja službenih automobila. Program 1214 ZAŠTITA I SPAŠAVANJE povećava se za 20.000,00 eura radi povećanja iznosa financiranja DVD-a Pag.

U Razdjelu 003 UPRAVNI ODJEL ZA PRORAČUN I FINANCIJE Program 1500 PRIPREMA I DONOŠENJE AKATA IZ DJELOKRUGA TIJELA povećava se za 34.000,00 eura radi potrebe osiguranja sredstava za isplate sukladno kolektivnom ugovoru te novog zapošljavanja.

U Razdjelu 004 UPRAVNI ODJEL ZA KOMUNALNI SUSTAV I IMOVINSKO PRAVNE POSLOVE, Program 1600 PRIPREMA I DONOŠENJE AKATA IZ DJELOKRUGA TIJELA, Aktivnost A160002 Odvjetničke i duge usluge povećava se za 37.600,00 eura na ime povrata sredstava po sudskoj nagodbi. Program 1608 UPRAVLJANJE IMOVINOM Kapitalni projekt K160801 Otkup i raspolaganje imovinom povećava se za 343.026,00 eura na ome sredstava za financiranje dodatnih ulaganja.

U Razdjelu 005 UPRAVNI ODJEL ZA PROSTORNO UREĐENJE I GOSPODARSTVO Program 1700 PRIPREMA I DONOŠENJE AKATA IZ DJELOKRUGA TIJELA povećava se za 37.000,00 eura na ime osiguranja sredstava za isplate sukladno kolektivnom ugovoru te novog zapošljavanja. Program 1703 GOSPODARSTVO I TURIZAMpovećava se za iznos od 32.900,00 eura pri čemu se Aktivnost A170305 Sufinanciranje programa Turističke zajednice povećava za 35.000,00 eura, a Aktivnost A170304 Zdravstveni turizam - valorizacija ljekovitog blata, uređenje područja "Lokunja"umanjuje za 2.100,00 eura. U sklopu Programa 1704 UREĐENJE I GRADNJA JAVNO PROMETNIH POVRŠINA Kapitalni projekt K170401 Projekti prometnih površina povećava se za 30.000,00 eura radi izrade studija, zatim Kapitalni projekt K170404 Uređenje luka na području Grada Paga povećava se za 58.000,00 eura radi financiranja priključka električne energije, Kapitalni projekt K170408 Uređenje prostora Uhlinac povećava se za 9.200,00 eura radi osiguranja sredstava za završetak uređenja fontane, Kapitalni projekt K170411 Postavljanje i uređenje dječjih igrališta povećava se za 23.200,00 eura što predstavlja odobreni iznos bespovratnih sredstava, Kapitalni projekt K170412 Opremanje javnih površina povećava se za 15.000,00 eura radi osiguranja sredstava za postavljanje rampe na ulazu u gradsku jezgru, Kapitalni projekt K170416 Sanacija opasnih mjesta na prometnicama povećava se za 12.100,00 eura radi osiguranja potrebnih sredstava prema ugovoru o sufinanciranju. U Programu 1705 UREĐENJE I GRADNJA JAVNIH OBJEKATA I PROSTORA GRADA Kapitalni projekt K170505 Uređenje Doma kulture Pag povećava se za 150.000,00 eura radi evidentiranja sredstava pomoći i osiguranja potrebnih sredstava sukladno ugovoru o sufinanciranju. U Programu 1707 GRAĐENJE GRAĐEVINA ZA GOSPODARENJE KOMUNALNIM OTPADOM Kapitalni projekt K170701 Izgradnja plohe i sortirnice povećava se za 181.000,00 eura radi osiguranja potrebnih dodatnih sredstava. Naručitelj Grad Pag je u sklopu projekta Izgradnja I opremanje postrojenja za sortiranje odvojeno sakupljenog otpadnog papira, kartona, metala, plastike I drugih materijala u Pagu, koji je sufinanciran putem Nacionalnog programa oporavka i otpornosti 2021.-2026. (NPOO) temeljem provedenog javnog poziva broj: NPOO.C1.3.R2-I1.05 i sklopljenog Ugovora o dodjeli bespovratnih sredstava kodni broj: NPOO.C1.3.R2-I1.05.0002 pokrenuo postupak javne nabave dana 10.02.2025.gid pod evidencijskim brojem 14/25, broj objave iz Elektroničkog oglasnika javne nabave 2025/S-F02-001212.

Procijenjena vrijednost nabave iznosila je 657.036,81 eura bez PDV-a.

U roku za dostavu ponuda pristiglo je ukupno tri ponude. Nakon pregleda i ocjena pristiglih ponuda utvrđeno je da cijena najpovoljnije ponude prelazi procijenjenu vrijednost nabave te ista iznosi 877.386,19 eura bez PDV-a.

Sukladno članku 298. st.9 Zakona o javnoj nabavi naručitelj je obvezan poništiti postupak javne nabave ako je cijena najpovoljnije ponude veća od procijenjene vrijednosti nabave, osim ako naručitelj ima ili će imati osigurana dodatna sredstva.

U Programu 1711 ISTRAŽIVANJE I ZAŠTITA KULTURNE BAŠTINE otvara se nova Aktivnost A171109 Program Potencijali zajednice sa iznosom od 35.300,00 eura , a koji program se financira iz sredstava donacija u iznosu od 25.000,00 eura dok ostatak osigurava Grada Pag.